CELEX: 31982R1860
Language: el
Date: 1982-07-12 00:00:00
Title: Κανονισμός (EOK) αριθ. 1860/82 τής Επιτροπής τής 12ης Ιουλίου 1982 περί τροποποιήσεως τού κανονισμού αριθ. 184/66/EOK σχετικά μέ τό ποσό τής κατ αποκοπήν αμοιβής ανά δελτίο εκμεταλλεύσεως καί μέ τούς τρόπους πληρωμής γιά τό λογιστικό έτος «1983»

Avis juridique important

|

31982R1860

Κανονισμός (EOK) αριθ. 1860/82 τής Επιτροπής τής 12ης Ιουλίου 1982 περί τροποποιήσεως τού κανονισμού αριθ. 184/66/EOK σχετικά μέ τό ποσό τής κατ αποκοπήν αμοιβής ανά δελτίο εκμεταλλεύσεως καί μέ τούς τρόπους πληρωμής γιά τό λογιστικό έτος «1983»  

Επίσημη Εφημερίδα αριθ. L 205 της 13/07/1982 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 1860/82 ΤΗΣ ΕΠΙΤΡΟΠΗΣ  της 12ης Ιουλίου 1982  περί τροποποιήσεως του κανονισμού αριθ. 184/66/ΕΟΚ σχετικά με το ποσό της κατ' αποκοπήν αμοιβής ανά δελτίο εκμεταλλεύσεως και με τους τρόπους πληρωμής για το λογιστικό έτος «1983»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως περί των εσόδων και της οικονομίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 2143/81 (2), και ιδίως το άρθρο 9,  Εκτιμώντας:  ότι το άρθρο 5 του κανονισμού αριθ. 184/66/ΕΟΚ της Επιτροπής της 21ης Νοεμβρίου 1966 περί της συλλογής, του ελέγχου και της διαβιβάσεως των λογιστικών στοιχείων τα οποία έχουν συλλεχθεί για τη διαπίστωση των εισοδημάτων των γεωργικών εκμεταλλεύσεων (3), όπως τροποποιήθηκε τελευταία από τον κανονισμό (ΕΟΚ) αριθ. 2076/81 (4), προβλέπει κατ' αποκοπήν αμοιβή από 67 ECU ανά δελτίο εκμεταλλεύσεως δεόντως συμπληρωμένο και αναφερόμενο στο έτος «1982»·  ότι η αύξηση του γενικού επιπέδου του κόστους και των επιπτώσεών του στα έξοδα συντάξεως του δελτίου εκμεταλλεύσεως, απαιτεί αναθεώρηση του εν λόγω ποσού·  ότι, για να εξασφαλισθεί μια καλύτερη εξέλιξη στις οικονομικές ενέργειες που συνδέονται με τη χορήγηση της κατ' αποκοπήν αμοιβής, είναι ευκταίο να προσαρμοσθεί ο τρόπος πληρωμής δια της εισαγωγής προκαταβολής, χωρίς εν τούτοις να τροποποιηθούν οι όροι της χορηγήσεως αυτής της αμοιβής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινοτικής Επιτροπής του Δικτύου Γεωργικής Λογιστικής Πληροφορήσεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός αριθ. 184/66/ΕΟΚ τροποποιείται ως εξής:  1. Στο άρθρο 5 εδάφιο πρώτο προστίθεται η εξής περίπτωση:  «- 73 ECU για το λογιστικό έτος '1983'».  2. Στο άρθρο 5 προστίθεται το ακόλουθο εδάφιο:  «Από του λογιστικού έτους 1983 το ποσό αυτό καταβάλλεται σε δύο δόσεις:  - προκαταβολή που αντιστοιχεί στο 50 % του ποσού, κατά την έναρξη του οικονομικού έτους σε κάθε Κράτος μέλος για τον αριθμό των λογιστικών εκμεταλλεύσεων που προβλέπεται στο παράρτημα Ι του κανονισμού (ΕΟΚ) αριθ. 1859/82,  - το υπόλοιπο, του οποίου το ποσό υπολογίζεται πολλαπλασιάζοντας το ανωτέρω ποσό επί τον αριθμό των δελτίων εκμεταλλεύσεως δεόντως συμπληρωμένων και αποστελλομένων στην Επιτροπή, αφού αφαιρεθεί η παραπάνω αναφερόμενη προκαταβολή, εντός προθεσμίας έξι μηνών, που υπολογίζεται από την παραλαβή των δελτίων εκμεταλλεύσεως από την Επιτροπή.»  Άρθρο 2  Ο παρών κανονισμός αρχίζει να ισχύει στις 20 Ιουλίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Ιουλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 109 της 23. 6. 1965, σ. 1895/65.  (2) ΕΕ αριθ. L 210 της 30. 7. 1981, σ. 1.  (3) ΕΕ αριθ. 213 της 20. 11. 1966, σ. 3637/66.  (4) ΕΕ αριθ. L 203 της 23. 7. 1981, σ. 20.